ເນໂຕ ແລະອັຟການິສຖານ ເຊັນຂໍ້ຕົກລົງນໍາກັນ
NATO ແລະ Afghanistan ເຊັນຂໍ້ຕົກລົງນໍາກັນ ເພື່ອຮັບປະກັນຄວາມໝາຍໝັ້ນ ໄລຍະຍາວ ຂອງຝ່າຍພັນທະມິດ ຕໍ່ການມີໜ້າຢູ່ Afghanistan ພາຍຫລັງປີ 2014.
ໃນອີກຂ່າວນຶ່ງກ່ຽວກັບ NATO ນັ້ນ ອົງການ NATO ແລະ ອັຟການິສຖານ ໄດ້ເຊັນຂໍ້ຕົກລົງນຳກັນ ໃນຕອນ ປິດກອງປະຊຸມສຸດຍອດ 2 ວັນຂອງ NATO ທີ່ນະຄອນ ຫລວງ Lisbon ຂອງປອກຕຸຍກາລ ໃນມື້ວັນເສົາວານນີ້ ເພື່ອຮັບປະກັນຄວາມໝາຍໝັ້ນໄລຍະ ຍາວຂອງຝ່າຍພັນ ທະມິດ ຕໍ່ການມີໜ້າຢູ່ອັຟການິສຖານ ແລະພາກພື້ນດັ່ງ ກ່າວ ພາຍຫລັງ ທີ່ຝ່າຍພັນທະມິດໄດ້ຍຸດຕິການສູ້ຮົບທາງ ທະຫານລົງ ໃນປີ 2014 ໃນກອງປະຊຸມຖະແຫລງຂ່າວ ທີ່ມີປະທານາທິບໍດີ Afghanistan ທ່ານ Hamid Kazai ແລະ ເລຂາ ທິການໃຫຍ່ສະຫະປະຊາຊາດ ທ່ານພັນ ກີມູນ ເຂົ້າ ຮ່ວມນຳນັ້ນ ທ່ານ Anders Fogh Rasmussen ຫົວໜ້າອົງການ NATO ເວົ້າວ່າ ຂໍ້ຕົກລົງສະບັບນີ້ ເປັນສັນຍານບອກໃຫ້ປະຊາຊົນອັຟການິສຖານ ຮູ້ວ່າ ຝ່າຍພັນທະມິດຍັງຈະສືບຕໍ່ມຸ້ງໝັ້ນ ໃນການຊ່ວຍເຫລືອອັຟການິສຖານ ເປັນເວລາຍາວນານ ກາຍປີ 2014 ໄປອີກ